ఎయిరిండియాను అలా కానివ్వం..
- ఉద్యోగాలు పోనివ్వం: మంత్రి అశోక్‌ గజపతి
న్యూఢిల్లీ: లిక్కర్‌ కింగ్‌ విజరు మాల్యాకు చెందిన కింగ్‌ఫిషర్‌ ఎయిర్‌లైన్స్‌ మాదిరి ఎయిరిండియా (ఏఐ)ను అవ్వాలని ప్రభుత్వం కోరుకోవడం లేదని పౌర విమానయాన శాఖ మంత్రి అశోక్‌ గణపతిరాజు అన్నారు. ఏఐలో పనిచేస్తున్న ఏ ఒక్కరి ఉద్యోగాన్ని ప్రభుత్వం పోనివ్వబోదని గురువారం ఆయన లోక్‌సభకు తెలిపారు. ప్రశ్నోత్తరాల సమయంలో ఆయన మాట్లాడుతూ ఎయిరిండియా ఎప్పటికీ దేశానికి సేవ చేసేలా ఉండేలా చేయాలని తాము కోరుకుంటున్నామన్నారు. గత జూన్‌ 28న ఈ సంస్థలో పెట్టుబడుల ఉపసంహరణకు కేంద్ర కేబినెట్‌ ఆమోదం తెలిపింది. ఏఐలో పెట్టుబడుల ఉపసంహరణ ప్రక్రియను కేంద్ర ఆర్థికశాఖ మంత్రి అరుణ్‌జైట్లీ నేతత్వంలోని మంత్రివర్గ బందం పరిశీలిస్తుందని తెలిపారు. ఈ బృందానికి ఎంపీలు, ఇతరులు ఎవరైనా ఇందుకు సలహాలు, సూచనలు చేయవచ్చన్నారు. ఈ సంస్థలో పని చేసే ఏ ఒక్కరూ నిరుద్యోగులుగా మారాలని తాము కోరుకోవడం లేదన్నారు. కింగ్‌ఫిషర్‌ ఎయిర్‌లైన్స్‌ మాదిరి ఎయిరిండియా కావాలనుకోవడం లేదన్నారు. ఏఐ ఇంకా అతి పైపై ఎత్తులకు ఎగరాలని ఆశిస్తున్నామన్నారు. ఏఐ ప్రస్తుతం రూ.52,000 కోట్ల అప్పుల్లో ఉంది. ఈ సంస్థకు ప్రభుత్వ వీవీఐపీలు కూడా భారీగా చెల్లించాల్సి ఉంది. కాగా కింగ్‌ఫిషర్‌ అధినేత విజయ మాల్యా పలు బ్యాంకులకు రూ.9వేల కోట్ల రుణాలను ఎగ్గొట్టి బ్రిటన్‌ పారిపోయిన విషయం తెలిసిందే. వూహాత్మక డిజిన్వెస్ట్‌మెంట్‌ విధివిధానాలపై ప్రభుత్వం కసరత్తు చేస్తుందని ఆ శాఖ సహాయ మంత్రి జయంత్‌ సిన్హా పేర్కొన్నారు. ఏఐ దాని అనుబంధ సంస్థలను విక్రయించాలనే ప్రతిపాదన విషయంలో ప్రభుత్వం పున:పరిశీలించే యోచన లేదన్నారు. నాన్‌-ఆపరేషనల్‌ విభాగాల్లో ఉద్యోగ నియామకాలను చేపట్టాలేదన్నారు. ఎయిరిం డియాలో 2017 నవంబర్‌ నాటికి ఉద్యోగుల సంఖ్య 14,006కు తగ్గిందన్నారు. కాగా 2007లో ఈ ఉద్యోగుల సంఖ్య 32,006గా ఉందన్నారు.
మీ స్నేహితులకు రికమెండ్ చెయ్యండి